OpenLLM-France/wikimedia huggingface dataset:
# Daniel Martín Alexandre

Dani Martín Alexandre (Sevilla, 16 de setembre de 1981) és un exfutbolista andalús, que ocupava la posició de davanter. Ha estat internacional amb les seleccions espanyoles sub-18, sub-20 i sub-21.

## Trajectòria

Sorgeix del planter del Reial Betis, i la temporada 01/02 debuta amb el primer equip a la màxima categoria, marcant eixe any 5 gols en 17 partits. Durant les següents temporades va formar part del planter bètic, però no va poder assolir la continuïtat en l'onze inicial, en part a causa de les lesions.
Va marcar el gol definitiu, al minut 114, de la final de la Copa del Rei del 2005, davant el CA Osasuna. Dos anys després, un altre gol seu eliminava al Reial Madrid del torneig coper. També va marcar davant el Chelsea FC a la Lliga de Campions.
La temporada 07/08 és cedit al Cadis CF, de Segona Divisió, amb qui realitza una bona temporada, amb deu gols en 35 partits, tot i que l'equip gadità perdria la categoria. A l'any següent seria cedit de nou, ara a l'Elx CF, però tornaria a ser afectat per les lesions.
Actualment (temporada 2011-12) juga al CE Atlètic Balears

## Enllaços externs

* Fitxa de Daniel Martín Alexandre a bdfutbol.
# Gerhard Rodax

Gerhard Rodax (Tattendorf, 29 d'agost de 1965 - Traiskirchen, 16 de novembre de 2022) era un exfutbolista austríac, que ocupava la posició de davanter.
Va iniciar la seua carrera professional a l'Admira Wacker, on va romandre durant set anys, destacant com a golejador i sent el màxim golejador de la competició domèstica el 1990. Això va possibilitar la seua incorporació a l'Atlètic de Madrid, on no va reeixir. De nou al seu país, va militar al Rapid de Viena fins al 1993, quan es retira. Hi tornaria als terrenys de joc a la campanya 95/96, per militar de nou amb l'Admira Wacker.
Va ser internacional amb la selecció d'Austria en 20 ocasions, tot marcant tres gols. Hi va participar en el Mundial de 1990, on va marcar davant els Estats Units (2-1).

## Referències

* ↑ Record at FIFA Tournaments Arxivat 2008-09-29 a Wayback Machine. - FIFA

## Enllaços externs

* Fitxa del jugador
# Anton Schall

Anton Toni Schall (Viena, 22 de juny de 1907 - Basilea, 10 d'agost de 1947) fou un futbolista austríac de la dècada de 1930.
Fou internacional amb Àustria, amb la qual participà en la Copa del Món de 1934. Fou jugador de l'Admira Viena. També fou entrenador del FC Basel.
És considerat un dels futbolistes austríacs més importants.

## Referències

* ↑ Historia del fútbol, Autors: Juan Antonio Bueno, Miguel Ángel Mateo, Pàgines: 68-70, 73, 79, 126, 155-156, Editorial: EDAF, ISBN 9788441421592
* ↑ Copa do Mundo da FIFA Itália 1934 Arxivat 2011-08-08 a Wayback Machine.
* ↑ «Archived copy». Arxivat de l'original el 2013-12-02. [Consulta: 23 octubre 2013].
# Malik Raja Ahmad

Malik Raja Ahmad fou el fundador de la dinastia farúquida, probable fill del wazir bahmànida Khodja Jahan que va servir amb el primer sultà bahmànida Ala al-Din Bahman Shah i amb el seu successor Muhammad I.
Va ocupar el càrrec de wazir i va participar en un complot contra el sobirà (vers 1365) organitzat pel nebot del sultà, Bahram Khan Mazandarani. La conspiració va fracassar i Raja Ahmad va fugir a Daulatabad i a la cort del sultà tughlúquida de Delhi Firuz Shah Tughluk, segurament com ambaixador de Bahram Shah, quan Firuz era en campanya a Thatta o Thattha. Per alguns serveis el sultà li va donar la vila de Karwand (Karanda) propera a la de Thalner on es va establir el 1370. Progressivament va engrandir el seu domini; va obligar el seu veí el raja de Baghlana a pagar el tribut degut a Delhi i de fet va quedar sota el seu vassallatge.
En agraïment el sultà el va nomenar sipasalar (governador) de la regió amb centre a Thalner. Va sotmetre al raja gond de Mandla al que va obligar a pagar tribut. El 1382 havia adquirit prou riquesa per esdevenir independent.
Va atacar Gujarat i va annexionar Sultanpur i Nandurbar però Muazaffar Khan de Gujarat va contraatacar i el va assetjar a Thalner fins que va retornar els territoris ocupats.
Va morir el 19 o el 28 d'abril de 1399. El va succeir el seu fill Nasir Khan

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Rocacorba

«Rocacorba o Ròcacorba» té aquests significats:
* Poblacions:
** Rocacorba (poble de Canet), entitat de població al municipi de Canet d'Adri (Gironès)
** Ròcacorba, municipi francès al departament del Tarn (regió de Migdia-Pirineus)
** Ròcacorba de Menerbés, municipi francès al departament de l'Aude (regió de Llenguadoc-Rosselló)
* Orografia:
** Rocacorba (Darnius), muntanya entre els municipis de Darnius i de Sant Llorenç de la Muga (Alt Empordà)
** Rocacorba o Puigsou, muntanya al municipi de Canet d'Adri (Gironès)
** Muntanya de Rocacorba, serra al municipi de Canet d'Adri a la comarca del Gironès
** Rocacorba (la Febró), muntanya al municipi de la Febró (Baix Camp)
** Rocacorba (Mediona), muntanya al municipi de Mediona (Alt Penedès)
** Rocacorba (Querol), muntanya al municipi de Querol (Alt Camp)
** Rocacorba (Sarral), muntanya al municipi de Sarral (la Conca de Barberà)
* Miscel·lània:
** Cantó de Ròcacorba, cantó francès al districte de Castres (departament del Tarn, regió de Migdia-Pirineus)
** Mare de Déu de Rocacorba, santuari al municipi de Canet d'Adri (Gironès)
** Sender de Rocacorba, camí que surt de Banyoles i arriba a Santa Maria de Rocacorba
# Robert Xowie

Robert Xowie (tribu de Siloam, districte de Wetr, Lifou, Illes Loyauté, 1962) és un polític independentista canac de Nova Caledònia. Mestre de formació, a finals dels anys 1970 ingressà a Unió Caledoniana, formà part de la llista del FLNKS a les eleccions provincials de Nova Caledònia de 1989, i el 1995 fou escollit alcalde de Lifou.
A les eleccions provincials de Nova Caledònia de 1999 fou cap de la llista FLNKS-UC i aconseguí ser diputat al Congrés de Nova Caledònia i la presidència de la província de les Illes Loyauté amb suport de Palika. Durant el seu mandat va obrir una línia marítima que duia des de les Illes Loyauté fins a Nouméa i Île des Pins. Per a evitar acumulació de càrrecs, el 2001 deixà l'alcaldia de Lifou a Néko Hnepeune, i degut al fort deute contret per l'administració provincial no es va presentar a les eleccions provincials de Nova Caledònia de 2004

## Enllaços externs

* Fitxa al web del Congrés Arxivat 2004-12-23 a Wayback Machine.
* Detall de les eleccions provincials de 1999 al web del Congrés Arxivat 2009-04-20 a Wayback Machine.
| Precedit per: Nidoïsh Naisseline | President de les Illes Loyauté 1999 - 2004 | Succeït per: Néko Hnepeune |
# Revolta iemení d'Al-Àndalus

«Revolta iemení d'Al-Àndalus» té aquests significats:
* Revolta iemenita del Valiat de l'Àndalus, esdevinguda al valiat d'Al-Àndalus a mitjan segle viii.
* Revolta iemenita de l'Emirat de Còrdova, esdevinguda a l'emirat de Còrdova a final del segle viii.
# Romāns Vainšteins

Romāns Vainšteins (Talsi, 3 de març de 1973) és un ciclista letó, ja retirat, que fou professional entre el 1998 i el 2004. El seu èxit esportiu més important fou la medalla d'or al Campionat del món de ciclisme en ruta del 2000. També va tenir bons resultats i llocs d'honor en algunes proves de la Copa del món, com la París-Roubaix, la Milà-San Remo o la HEW Cyclassics, abans de retirar-se el 2004. Va prendre part en els Jocs Olímpics d'Estiu de 1996 i 2004.

## Palmarès

* 1995
** 1r al Circuit Franco-belga
* 1996
** 1r al Gran Premi de Beuvry-la-Forêt
** 1r a la París-Évreux
* 1998
** 1r al Gran Premi Aarhus
** 1r al Gran Premi Jornal de Noticias i vencedor d'una etapa
** 1r al Gran Premi de la indústria i l'artesanat de Larciano
** Vencedor d'una etapa de la Cursa de la Solidaritat Olímpica
* 1999
** Campió de Letònia en ruta
** 1r a la París-Brussel·les
** 1r al Gran Premi Chiasso
** 1r al Memorial Cecchi Gori
** 1r al Grosser Preis des Kantons Aargau
** Vencedor d'una etapa del Giro d'Itàlia
** Vencedor d'una etapa de la Volta a Portugal
** Vencedor de 2 etapes de la Tirrena-Adriàtica
* 2000
** Campió del món de ciclisme en ruta
** 1r a la Coppa Bernocchi
** Vencedor d'una etapa de la Tirrena-Adriàtica
** Vencedor de 2 etapes de la Rheinland-Pfalz Rundfahrt
* 2001
** 1r a l'Omloop Mandel-Leie-Schelde
** Vencedor d'una etapa de la Tirrena-Adriàtica
** Vencedor d'una etapa de la Volta a Catalunya
* 2003
** Vencedor d'una etapa del Giro della Provincia di Lucca

### Resultats al Tour de França

* 2000. 82è de la classificació general
* 2001. 132è de la classificació general
* 2003. 116è de la classificació general

### Resultats al Giro d'Itàlia

* 1999. Abandona. Vencedor d'una etapa

## Referències

* ↑ (letó) Bij man reiz vīna koks... Arxivat 2009-06-26 a Wayback Machine. 19 juin 2009.
* ↑ «Latvian sprints to world title». The Independent, 16-10-2000 [Consulta: 23 octubre 2019].
* ↑ «Eight of cycling's most glorious transfer failures», 07-11-2016. [Consulta: 23 octubre 2019].
* ↑ «Olympedia – Romāns Vainšteins». [Consulta: 21 maig 2022].

## Enllaços externs

* Fitxa de Romāns Vainšteins a sitiodeciclismo.net
# Robert Charles Wroughton

Robert Charles Wroughton (15 d'agost del 1849 – 15 de maig del 1921) fou un oficial del Servei Forestal Indi i membre de la Societat d'Història Natural de Bombai, que en acabar la seva carrera activa, a partir del 1911 s'ajuntà amb altres col·leccionistes del Raj Britànic per reunir una col·lecció de mamífers considerada el primer estudi del món sobre la biodiversitat. En el marc del projecte es recolliren 50.000 exemplars, especialment de petits mamífers, al llarg de 12 anys. Els resultats foren publicats en 47 articles, en gran part per Wroughton. L'estudi serví per identificar diverses espècies i subespècies noves, però sobretot per obtenir molta informació nova sobre la distribució i l'hàbitat dels mamífers de l'Índia.
Wroughton descrigué en solitari 13 espècies que encara es consideren vàlides avui en dia, així com unes altres 12 amb Oldfield Thomas. Descrigué el gènere Cremnomys en solitari i uns altres dos, Lariscus i Colomys, juntament amb Thomas. Dotze mamífers foren anomenats en honor seu, però actualment només el ratpenat cuallarg de Wroughton es considera una espècie vàlida.

## Referències

* ↑ Anònim (1921a) Obituari, The Entomologist's Monthly Magazine, juny 1921, pàg. 143–144.
* ↑ Anònim (1921b) Robert Charles Wroughton, The Entomologist's Monthly Magazine, juliol 1921, pàg. 161.
* ↑ Matt Ridley i Paul Newton (1983) «Biology under the Raj». New Scientist, 22 septembre 1983: 857–867.
# Riu Tara

El Tara (ciríl·lic: Ријека Тара o Riyeka Tara) és un riu de Montenegro que conjuntament amb el riu Piva formen el riu Drina i, conseqüentment, és un afluent Sava del Danubi. El riu Tara no s'ha de confondre's amb la muntanya Tara i el Parc Nacional Tara, que són a Sèrbia occidental.
El Tara recorre Montenegro i Bòsnia i Hercegovina. Sorgeix de la confluència dels rius Opasnica i Veruša a les muntanyes Prokletije dels Alps Dinàrics de Montenegro. La longitud total és de 144 km, dels quals 110 km estan a Montenegro, mentre que els últims 34 km estan a Bòsnia i Hercegovina; també forma la frontera entre els dos països en diversos llocs. El Tara corre de sud a nord -nord-oest i convergeix amb el Piva a la frontera de Bòsnia i Hercegovina i Montenegro entre els pobles de Šćepan Polje (Montenegro) i Hum (Bòsnia i Hercegovina) per formar el riu Drina.
El riu Tara ha creat un congost que és el més llarg de Montenegro i d'Europa, i el segon més llarg del món després del Gran Canyó (EUA), amb 78 quilòmetres de longitud i 1.300 metres al punt més profund. El congost està protegit dins del Parc Nacional Durmitor i és Patrimoni de la Humanitat.
El govern bosnià i el montenegrí tenien plans per inundar la gola del Tara, amb la construcció d'un embassament hidroelèctric en el riu Drina. No obstant això, abandonaren aquest pla l'abril de l'any 2005 després de diverses protestes en favor de la conservació del congost. El setembre del 2006, però, es va signar un protocol per a la cooperació entre la companyia eslovena Petrol i la companyia montenegrina Montenegro-bonus i la construcció d'una central hidroelèctrica amb una potència inicial de 40 o 60 megawatts està planejada, malgrat tots els esforços per salvar el congost.
El ràfting és una activitat molt popular al riu Tara. També és una de les coses més populars per fer a Montenegro. La ruta de ràfting d'un dia, des de Brstnovica a Šćepan Polje és de 18 km de llarg i porta entre 2 i 3 hores, però la part més popular inclou uns pocs quilòmetres del riu Drina, en conjunt 25 km, al centre de ràfting Drina-Tara. Entre les atraccions de la regió està el Pont de Đurđevića, a l'encreuament de carreteres entre Mojkovac, Žabljak i Pljevlja.

## Referències

* ↑ Planta d'energia sobre el Tara
# Riu Tarim

El riu Tarim (en xinès: 塔里木河 Tǎlǐmù hé, en uigur: تارىم دەرياسى, Tarim deryasi) és el riu principal de la regió autònoma de Xinjiang Uigur a la Xina. Es forma per la unió dels rius Aksu i Yarkand, i corre cap a l'est en direcció al desert de Taklamakan. Rega els llacs del Lob Nor. La seva longitud és de 2.030 km i és el riu més llarg de la República popular de la Xina, amb un cabal d'entre 4 i 6 milions de metres cúbics cada any. A la conca del Tarim, hi viuen uns deu milions de persones, principalment uigurs, mongols i xinesos han.
La confluència dels riu Kashgar (Kāshígá'ěr) i Yarkand, a l'oest, continua corrent amb el nom de Yarkand cap al nord-est fins que troba, a uns 370 km, el riu Aksu (Ākèsū) i el riu Khotan (Hétián). Només l'Aksu porta aigua tot l'any i és l'afluent més important del Tarim i el que li aporta entre el 70 i 80 per cent del seu volum d'aigua. Després de la unió del Khotan, l'únic nom que es fa servir es Tarim.
La longitud total del Yarkand-Tarim és de més de 2.000 km, però com que el curs canvia lleugerament segons els anys, la longitud en varia una mica. Les modernes construccions de preses fan que no regui tota l'àrea del Lob Nor i només intermitentment entre el llac Taitema a uns 160 km al sud-oest del Lob Nor, i el mateix grup del Lob Nor. El curs del riu no està clarament format i pateix alguns canvis.
La seva conca té uns 557.000 km². El cabal disminueix per l'evaporació a l'estiu i per l'aprofitament de les aigües. El cabal mínim n'és entre octubre i abril, i el més alt entre maig i setembre, quan es fonen les neus de les muntanyes Tien Shan i Kunlun.
Una civilització agrícola creada mercès al reg del riu i conductes subterranis (kariz) va prosperar des de molt antigament als oasis de la conca del Tarim. La població era de llengua indoeuropea, els satem al sud-oest i oest (khotanesos), i els jentum al nord i nord-est (tukharis de Turfan). Posteriorment, la major part de la població fou turquitzada i parlen uigur. La transformació lingüística va començar abans de l'islam i es va acabar al segle xiii. La islamització es va fer al mateix temps a Hotan, però més tard a Turfan (segle xv), on els uigurs (originalment maniqueus o pagans) eren budistes.

## Referències

* ↑ Enciclopèdia de l'Islam, X, 325-326
# Rob Peeters

Rob Peeters (Geel, província d'Anvers, 2 de juliol de 1985) és un ciclista belga professional des del 2007 i actualment a l'equip Pauwels Sauzen-Vastgoedservice. Especialista en ciclocròs, ha guanyat una medalla de plata als Campionats del món.
El seu cosí Yannick i el seu oncle Wilfried també s'han dedicat al ciclisme.

## Palmarès en ruta

* 2015
** Vencedor d'una etapa a la Volta al Brabant flamenc

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Rubeosaure

El rubeosaure (Rubeosaurus) és un gènere de dinosaure ceratop que va viure al Cretaci superior en el que actualment és Nord-amèrica. Les seves restes fòssil foren trobades a l'estat de Montana, Estats Units. L'espècie tipus és Rubeosaurus ovatus. En un principi aquesta espècie va ser assignada al gènere dels estiracosaures.

## Referències

* ↑ Andrew T. McDonald & John R. Horner, (2010). "New Material of "Styracosaurus" ovatus from the Two Medicine Formation of Montana", In: Michael J. Ryan, Brenda J. Chinnery-Allgeier, and David A. Eberth (eds), New Perspectives on Horned Dinosaurs: The Royal Tyrrell Museum Ceratopsian Symposium, Indiana University Press, pàg. 656.
# Roccasecca dei Volsci

Roccasecca dei Volsci és un comune (municipi) de la província de Latina, a la regió italiana del Laci, situat a uns 130 km al sud-est de Roma i a uns 25 km a l'est de Latina.
Roccasecca dei Volsci limita amb els següents municipis: Amaseno, Priverno, Prossedi i Sonnino.
A 1 de gener de 2019 tenia 1.153 habitants.

## Ciutats agermanades

* Saint-Romans, França

## Referències

* ↑ ISTAT - Resident population on 1st January

## Enllaços externs

* web oficial Arxivat 2016-07-20 a Wayback Machine. (italià)
# Ròcafòrt (Avairon)

Ròcafòrt (nom occità, en francès Roquefort-sur-Soulzon) és un poble occità de Roergue (Guiena). Administrativament és una comuna del departament francès de l'Avairon, a la regió d'Occitània. És un poble conegut perquè és el lloc on es produeix el formatge rocafort.

## Referències

* ↑ Labels of Origin for Food: Local Development, Global Recognition. CABI, 2011, p. 17. ISBN 9781845933777.
# Ròcafòrt de las Corbièras

Ròcafòrt de las Corbièras (en francès Roquefort-des-Corbières) és un municipi francès, situat a la comarca de Fitor, departament de l'Aude i regió d'Occitània.
# Bernardo Tolomei

Bernardo Tolomei (Siena, 1272 - 1348) va ser un religiós italià, fundador de la congregació religiosa benedictina de Santa Maria di Monte Oliveto (olivetans). Beatificat en 1644, va ser canonitzat el 2009 per Benet XVI.

## Vida

Nascut el 10 de maig del 1272, era fill de Mino Tolomei i Fulvia Tancredi; va ser batejat amb el nom de Giovanni. Va fer estudis de dret. Es va fer membre dels Disciplinats de Santa Maria, confraria de laics dedicats a la pregària i a la caritat.
En 1313 va retirar-se amb tres amics (Francesco, de qui no se sap el llinatge, Ambrogio Piccolomini i Patrizio Patrizi) a una propietat seva al Deserto d'Accona per a fer vida eremítica. Vivien en coves i van construir una petita capella. Giovanni canvià el seu nom pel de Bernardo (Bernat), en honor de l'abat cistercenc Bernat de Claravall.
Continuà la seva vida solitària fins al 1319 quan amb Patrizio Patrizi, Ambrogio Piccolomini i altres companys, per voluntat del bisbe d'Arezzo Giudo Tarlati di Pietramala, va donar origen a un orde religiós, la Congregació Benedictina de Santa Maria del Monte Oliveto. La dedicació a la Mare de Déu en denota la impronta mariana i el Mont Olivet la relaciona amb el Mont de les Oliveres de Jerusalem. L'orde va adoptar la regla benedictina i té com a característica la gran comunió entre els diversos monestirs, que formen un únic cos amb la casa mare.
* Pintura amb el sant, s. XVI
* Palazzo Tolomei, a Siena, on va néixer el sant
* Abadia de Monte Oliveto Maggiore
* Pintura de Cesare Gennari, ca. 1686 (Museo di Stato di San Marino)
Va morir a Siena el 1348, víctima de la pesta. El seu cos va ser enterrat, com el d'altres malalts de pesta, a una fossa comuna: les seves restes mai no van ser trobades.
La seva festivitat se celebra el 19 d'agost, el dia d'abans de la de Sant Bernat de Claravall. Va ser canonitzat per Benet XVI el 21 de febrer de 2009.; la cerimònia va tenir lloc el 26 d'abril del mateix any.

## Notes

* ↑ "Concistoro per il voto su alcune cause di canonizzazione", Bollettino della sala stampa della Santa Sede, 21-02-2009

## Enllaços externs

* Lloc web dedicat al sant
# Disney (cràter)

Disney és un cràter d'impacte en el planeta Mercuri de 113 km de diàmetre. Porta el nom de l'animador estatunidenc Walt Disney (1901-1966), i el seu nom va ser aprovat per la Unió Astronòmica Internacional el 2012.

## Referències

* ↑ «Disney». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Antagonista dels receptors d'angiotensina II

Els antagonistes dels receptors d'angiotensina II (ARA II) o antagonistes dels receptors AT$_1$ o sartans, són un grup de fàrmacs que modulen el sistema renina-angiotensina (SRA). S'utilitzen en el tractament de la hipertensió arterial, la insuficiència cardíaca congestiva i la nefropatia diabètica.
Fàrmacs comercialitzat al mercat espanyol:
* Losartan, (EFG, Cozaar) el primer que va aparèixer.
* Eprosartan (Tevetens, Regulaten, Navixen, Futuran)
* Irbesartan (Aprovel, Karvea)
* Olmesartan (Openvan, Ixia, Capenon, Olmetec)
* Telmisartan (Micardis, Pritor)
* Valsartan (EFG, Diovan, KalpresS, Miten, Vals)

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2009.

## Vegeu també

Antihipertensius
# Malik Shams al-Din Ali ibn Masud

Shams al-Din Ali ibn Masud ibn Khalaf ibn Mihraban (mort març/abril de 1255) fou el primer malik mihrabànida de Sistan el 1236.
Pertanyia a una de les principals famílies del Sistan i fou aclamat com a malik per la població a la meitat del 1236, un any després que els mongols havien capturat la ciutat de Zarandj. Després de reconstruir les fortaleses que els mongols havien destruït i d'establir la seva autoritat sobre la província va deixar al seu germà Mubaraz al-Din Abu l-Fath al front del govern de Sistan i va anar a la cort del gran kan Ogodei on fou confirmat com a malik vassall del gran kan, amb la condició de pagar les taxes establertes pels mongols i de destruir una fortalesa al districte de Farah.
El 1253 la ciutat de Nih, a l'oest de Sistan, fou assetjada pel general mongol Neguder. Shams al-Din Ali va encapçalar un exèrcit que va anar en ajut de la ciutat i va forçar a Neguder a negociar la pau; després va passar un any fent campanya al nord del Balutxistan. El 1255 va esclatar una revolta a Zarandj i el sobirà kàrtida d'Herat, Malik Shams al-Din I, va marxar al sud i es va apoderar de la ciutat. Shams al-Din Ali va abandonar la seguretat del seu palau i fou mort pel rebels i els kàrtides van conservar el control del Sistan fins al 1261 quan el fill de Mubariz al-Din, Nasir al-Din Muhammad va recuperar la capital.

## Referències

* Bosworth, C.E. The History of the Saffarids of Sistan and the Maliks of Nimruz (247/861 to 949/1542-3). Costa Mesa, California: Mazda Publishers, 1994.
| Precedit per: no existia | Malik Mihrabànida 1236–1255 | Succeït per: Malik Nasir al-Din Muhammad |
# Wolfgang Ketterle

Wolfgang Ketterle (Heidelberg, RFA, 1957) és un físic i professor universitari alemany guardonat amb el Premi Nobel de Física l'any 2001.

## Biografia

Va néixer el 21 d'octubre de 1957 a la ciutat de Heidelberg, situada a l'estat alemany de Baden-Württemberg. Es llicencià el 1982 en física a la Unviversitat Tecnològica de Múnic, i el 1986 es doctorà a l'Institut Max Planck. El 1990, entrà a treballar a l'Institut Tecnològic de Massachusetts, d'on n'és professor de física des de 1998.

## Recerca científica

La seva recerca científica se centrà en l'estat de la matèria, basant els seus experiments al voltant dels àtoms pròxims al zero absolut. L'any 1995, des del Jet Propulsion Laboratory, laboratori dependent de la NASA i situat a Pasadena (Califòrnia), realitzà avanços enormes en la síntesi del condensat de Bose-Einstein. Els seus avanços, però, foren revelats mesos després que els aconseguits pels físics nord-americans Eric Allin Cornell i Carl Wieman, tot i que foren superiors.
L'any 2000, fou guardonat amb el Premi Nobel de Física, juntament amb Cornell i Wieman, pels seus treballs al voltant del condensat de Bose-Einstein.

## Enllaços externs

* Pàgina de l'Institut Nobel, Premi Nobel de Física 2001 (anglès).